stanford-oval/wikipedia huggingface dataset:
Mercedes-Benz Vito

| Mercedes-Benz Vito> Valmistustiedot |
| --- | --- |
Valmistusmaa:   Espanja  Kiina  Meksiko
Valmistaja:  Fujian Daimler Mercedes-Benz
Valmistusvuodet:  1996–
Korimalli:  pakettiauto tila-auto
Iskutilavuus:  n. 2 148–2 987 cm3
Teho:  n. 65–150 kW
Polttoaine:  diesel
Vetotapa:  etuveto neliveto takaveto
Mercedes-Benz Vito on Mercedes-Benzin vuodesta 1996 lähtien valmistama pakettiautomalli, jota on saatavilla myös yhdeksänpaikkaisena tila-autona. Tällä hetkellämilloin? tuotannossa on kolmas sukupolvi (Tyyppimerkintä W447). Vitoa on valmistettu vuodesta 1996 Espanjassa, vuodesta 2008 Meksikossa sekä vuodesta 2011 Kiinassa.
Aiheesta muualla

Kuvia tai muita tiedostoja aiheesta Mercedes-Benz Vito Wikimedia Commonsissa
Mercedes-Benzin automallit
| --- | --- |
Henkilöautot:   A-sarja  B-sarja  C-sarja  CLA-sarja  CLS-sarja  E-sarja  EQA  EQB  EQC  EQE  EQS  EQS SUV  G-sarja  GLA-sarja  GLB-sarja  GLC-sarja  GLE-sarja  GLK-sarja  GLS-sarja  S-sarja  SL-sarja  SLC-sarja 
Yksittäis- ja erikoismallit:   AMG One  AMG GT  AMG X290  Maybach S 600 
Historialliset mallit:   600  630  770  190 
Pakettiautot, tila-autot ja lava-autot:   Citan  EQV  R-sarja  Sprinter  T-sarja  Vaneo  Vito  V-sarja  X-sarja 
Linja-autot:   CapaCity  Citaro  Tourino  Tourismo  Travego  Integro  Vario 
Kuorma-autot:   Actros  Axor  Atego  Econic  Zetros  Unimog (U20, U300/U400/U500, U4000/U5000) 
Ensimmäisen sukupolven Mercedes-Benz Vito.
Toisen sukupolven Mercedes-Benz Vito.
Kolmannen sukupolven Mercedes-Benz Vito.
Morava (täsmennyssivu)

Morava voi viitata seuraaviin:
Morava, joki Keski-Euroopassa
Morava, joki Serbiassa
Moráva eli Kynigós, vuori Thessaliassa Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Morava”, voi hakea sivunnimihaulla, laajalla sivunnimihaulla tai tekstihaulla.
Linda DeBrita

Linda DeBrita (k. 12. maaliskuuta 2008 Scotia, New York) oli yhdysvaltalainen harpisti. Hän kouluttautui alkujaan pianistiksi, mutta hänen rakkautensa kelttiläistä musiikkia kohtaan johdatti hänet lopulta harpun ja dulcimerin pariin. Hän esiintyi molemmilla soittimilla solistina ja muiden instrumentalistien, erityisesti Kate Oaksin kanssa. Hänellä oli oma kelttityylinen akustinen kokoonpanonsa, Lakehill Strings 'n Things, jossa hän soitti sekä harppua että dulcimeria.
DeBrita oli myös sairaanhoitaja ja soitti potilaiden vuoteiden ääressä terapeuttista musiikkia. Hänellä oli aviomies John, ja pari sai neljä lasta. DeBrita kuoli sairastettuaan pitkään munasarjasyöpää.
Aiheesta muualla

AllMusic.com: Linda DeBrita (englanniksi)
Mohammad Reza Zahedi

| Mohammad Reza Zahedi |
| --- | --- |

Henkilötiedot
Syntynyt: 2. marraskuuta 1960 Isfahan, Iran
Kuollut: 1. huhtikuuta 2024 Damaskos, Syyria
Arvonimi: sardar (käännä suomeksi)
Sotilashenkilö
Komentajuudet:  Vallankumouskaartin maavoimat Vallankumouskaartin ilmavoimat
Taistelut ja sodat:  Irakin–Iranin sota Hizbollahin–Israelin konflikti Syyrian sisällissota
Sotilasarvo:  prikaatikenraali
Mohammad Reza Zahedi (pers. ‏محمدرضا زاهدی‎, Mohammad-Rezā Zāhedi; 2. marraskuuta 1960 – 1. huhtikuuta 2024) oli iranilainen Iranin vallankumouskaartin maavoimien komentaja. Sotilasarvoltaan hän oli prikaatikenraali. Zaedi toimi myös Quds-joukkojen parissa välikätenä sotilasavlle Iranin liittolaisille Syyriassa ja Libanonissa. Hän kuoli Israelin ilmaiskussa Iranin lähetystöön Syyrian pääkaupunki Damaskoksessa.
Isku aiheutti suuria jännitteitä maiden jo entuudestan kireisiin väleihin.
Elämäkerta

Mohammad Reza Zahedi syntyi Iranin Isfahanissa 2. marraskuuta 1960. Vuonna 1979 tapahtui Iranin vallankumous, joka syöksi vallasta maan šaahi Mohammad Reza Pahlavin ja nosti valtaan uskonnolliset johtajat. Kaksi vuotta tapahtumien jälkeen tuolloin 19-vuotias Zaedi liittyi Iranin vallankumouskaartiin.
Elämäkerta > Irakin–Iranin sota

Pian Iranin vallankumouksen jälkeen syttyi Irakin–Iranin sota Irakin johtaja Saddam Husseinin hyökätessä maahan. Zahedisai ensimmäisen komentotehtävänsä pienen prikaatin komentajana. Hän yleni urallaan vuosien 1983–1986 aikana johtaen prikaatinsa komennossa irakilaisten puolustuslinjojen murtamiseen tähdättyjä operaatioita. Lopulta hänet ylennettiin 14. divisioonan komentoon, joka osallistui joihinkin sodan avaintaisteluihin. Hän jatkoi tehtävässään sodan jälkeen vuoteen 1991 saakka. 
Myöhemmin hän johti sotilaita kouluttanutta suurempaa tukikohtaa.
Elämäkerta > Myöhemmät tehtävät

Zahedin seuraava merkittävä tehtävä oli lyhyt siirto vallankumouskaartin ilmavoimien komentajaksi vuonna 2005. Vielä samana vuonna hänet siirettiin vallankumouskaartin maavoimien komentajaksi kolmen vuoden ajaksi. Tuona aikana hän toimi Thar-Allahin esikunnassa, jonka päätehtäviin kuului Iranin pääkaupunki Teheranin puolustaminen. Hänen alaisensa Sarallain prikaatin yhtenä tehtävänä oli esimerkiksi mielenosoitusten tukaduttaminen.
Zahedi loi läheiset yteydet vallankumouskaartin erikoisjoukkojen eli Quds-joukkojen komentaja Qassem Suleimaniin ja tapasi Libanonin Hizbollah-järjestön johtaja Hassan Nasrallahin useampaan kertaan. Hänellä oli oleellinen osuus ohjusten välittämisessä Iranista Hizbollahille, sekä sotilaalliseen tukeen Syyrian Bašar al-Assadille Syyrian sisällissodan aikana.
Elämäkerta > Kuolema

Zahedi sai surmansa Israelin Iranin lähetystöön Syyrian pääkaupunki Damaskoksen Mezzeh'n kaupunginosassa tekemässä ilmaiskussa 1. huhtikuuta 2024. Iskussa kuoli myös muita korkea-arvoisia vallankumouskaartin jäseniä. Israel on aikaisemminkin tehnyt iskuja Syyriaan, mutta kyseessä oli ensimmäinen isku diplomaattiseen lähetystöön.
Iran kutsui iskua YK:n peruskirjan ja kansainvälisen lain vastaiseksi. Sen tuomitsivat myös esimerkiksi Irak, Jordania, Oman, Pakistan, Saudi-Arabia, Yhdistyneet arabiemiraatit ja Venäjä.
Iran teki suurimuotoisen drooni- ja ohjusiskun Israeliin kostona ilmaiskulle Damaskoksessa.
Läteet

1 2 3 4  Akhtar Mohammad Makoii: Mohammad Reza Zahedi: who was the Iranian commander killed in an Israeli strike in Syria? The Guardian.  2. hutikuuta 2024. Viitattu 20.4.2024. (englanniksi)
1 2 3 4 5  Maziar Motamedi: Who was Mohammad Reza Zahedi, an Iranian general killed by Israel in Syria? Al Jazeera.  2. huhtikuuta 2024. Viitattu 20.4.2024. (englanniksi)
↑  Brigadier General Mohammad Reza (Ali) Zahedi Iran Briefing. Viitattu 20.4.2024. (englanniksi)
1 2  Iran says Israel bombs its embassy in Syria, kills commanders  2. huhtikuuta 2024. Reuters. Viitattu 20.4.2024. (englanniksi)
↑  Miksi Iran hyökkäsi Israeliin? Tästä kostohyökkäyksessä on kyse MTV Uutiset.  14.4.2024. Viitattu 20.4.2024.
Ali Khamenei Zahedin ja muiden ilmaiskussa kuolleiden hautajaistilaisuudessa.
Mercedes-Benz Vaneo

| Mercedes-Benz Vaneo |
| --- | --- |

Valmistustiedot
Valmistusmaa:   Saksa
Valmistaja:  Mercedes-Benz
Valmistusvuodet:  2002–2005
Korimalli:  5-ovinen tila-auto
Luokka:  M-segmentti
Seuraaja:  Mercedes-Benz Citan
Tekniset tiedot
Moottori:  R4
Iskutilavuus:  1,6–1,9 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 5-vaihteinen robotti 5-vaihteinen automaatti
Mercedes-Benz Vaneo (W414) on Mercedes-Benzin vuosina 2002–2005 valmistama tila-automalli, joka perustuu tekniikaltaan Mercedes-Benz A-sarjaan (W168). Vaneon korvaajaksi tuli vuonna 2012 Mercedes-Benz Citan.
Vuoden 2002 Euro NCAP -kolaritestistä Vaneo sai tulokseksi neljä tähteä viidestä.
Aiheesta muualla

Kuvia tai muita tiedostoja aiheesta Mercedes-Benz Vaneo Wikimedia Commonsissa
Mercedes-Benzin automallit
| --- | --- |
Henkilöautot:   A-sarja  B-sarja  C-sarja  CLA-sarja  CLS-sarja  E-sarja  EQA  EQB  EQC  EQE  EQS  EQS SUV  G-sarja  GLA-sarja  GLB-sarja  GLC-sarja  GLE-sarja  GLK-sarja  GLS-sarja  S-sarja  SL-sarja  SLC-sarja 
Yksittäis- ja erikoismallit:   AMG One  AMG GT  AMG X290  Maybach S 600 
Historialliset mallit:   600  630  770  190 
Pakettiautot, tila-autot ja lava-autot:   Citan  EQV  R-sarja  Sprinter  T-sarja  Vaneo  Vito  V-sarja  X-sarja 
Linja-autot:   CapaCity  Citaro  Tourino  Tourismo  Travego  Integro  Vario 
Kuorma-autot:   Actros  Axor  Atego  Econic  Zetros  Unimog (U20, U300/U400/U500, U4000/U5000)
Mercedes-Benz Tourismo

| Mercedes-Benz Tourismo |
| --- | --- |

Valmistustiedot
Valmistaja:  Mercedes-Benz
Massa:  19,500 - 24,000kg
Pituus:  12,295 mm - 13,935 mm
Leveys:  2,550mm
Korkeus:  3,680mm
Matkustajamäärä:  49-57
Valmistusvuodet:  1994-
Mercedes-Benz Tourismo on saksalaisen Mercedes-Benzin valmistama linja-auto. Se kuuluu Mercedes-Benzin tilausajomallistoon. Tourismoa on saatavana neljää eri koripituutta, mallimerkinnät ovat Tourismo, Tourismo M2, Tourismo M ja Tourismo L. Korien pituudet vaihtelevat 12,14 metrin ja 13,99 metrin välillä. Matkustajien kuljetuskapasiteetti on 49-57 paikkaa korimallista riippuen.
Tourismon historiaa

Tourismon ensimmäistä mallisukupolvea on valmistettu vuodesta 1996 lähtien. Tourismo on kokenut täydellisen uudistumisen vuonna 2007. Uudistuksen yhteydessä muun muassa kuljettajan alueen ergonomiaa parannettiin sijoittamalla vaihdevipu kojelautaan.
Mercedes-Benz Tourino

Mercedes-Benz Tourino
Mercedes-Benz Tourino on Mercedes-Benzin tilausajomalliston pienin linja-auto. Istumapaikat vaihtelevat 32-paikkaisesta 36-paikkaiseen, korin pituus on aina sama riippumatta paikkamäärästä.
Tourinon moottorissa käytetään samaa BlueTec-teknologiaa kuin suurempien linja-autojen moottoreissa. Moottori täyttää Euro4-päästöstandardin vaatimukset.
Aiheesta muualla

Wikimedia Commonsissa on kuvia tai muita tiedostoja aiheesta .
Lorraine Hunt Lieberson

Lorraine Hunt Lieberson (1. maaliskuuta 1954 San Francisco, Kalifornia – 3. heinäkuuta 2006 Santa Fe, New Mexico) oli yhdysvaltalainen ooppera- ja konserttilaulaja, joka oli äänialaltaan mezzosopraano. Hän erikoistui barokkimusiikkiin ja oman aikansa ohjelmistoon.
Hunt Lieberson syntyi oopperakapellimestarina työskennelleen isän ja laulajaäidin tyttärenä. Hän opiskeli lapsena viulun- ja pianonsoittoa, mutta siirtyi sitten alttoviuluun. Hän opiskeli sekä laulua että alttoviulunsoittoa San Josén valtionyliopistossa. Hunt Lieberson työllistyi orkesterin alttoviulistina. Hunt Lieberson erikoistui urallaan laulajana vahvasti barokkimusiikkiin ja esiintyi muiden muassa Georg Friedrich Händelin, Jean-Philippe Rameaun sekä Johann Sebastian Bachin teosten esityksissä. Vuonna 1997 Hunt Lieberson osallistui Peter Liebersonin teoksen Ashoka's Dream kantaesitykseen Santa Fen oopperassa. Kaksi vuotta myöhemmin hän meni Liebersonin kanssa naimisiin. Joulukuussa 1999 Hunt Lieberson teki ensiesiintymisensä Metropolitan-oopperassa luomalla Myrtle Wilsonin roolin John Harbisonin oopperan The Great Gatsbyn kantaesityksessä. Hunt Lieberson sairastui rintasyöpään ja kuoli kotonaan sen komplikaatioihin 52-vuotiaana. Samaan sairauteen kuoli vuonna 2000 hänen siskonsa Alexis.
Levänen (Taipalsaari)

| Levänen |
| --- | --- |
Kunta:  Taipalsaari
Postinumero:  54930
Naapurikylät:  Peltoi, Haikola, Olkkola
Levänen on kylä Taipalsaaren kunnassa, Etelä-Karjalassa. Levänen sijaitsee Taipalsaaren Kirkkosaaresta pohjoiseen Leväsensalmen pohjoispuolella mantereella, mutta osaa kylästä on myös Kirkkosaaren puolella. Leväsen ja Kirkkosaaren välillä olevan Pien-Saimaaseen kuuluvan Leväsensalmen yli kulkee pengerretty silta, jossa on veneaukko. Sillan yli kulkee Savilahdentie (Seututie 408), joka kulkee Taipalsaarelta Leväsen kylän halki kohti Savitaipaletta länteen. Leväsessä on useita maatiloja, sekä useita omarantaisia kesämökkejä. Kylän asukkaista moni työskentelee maataloudessa.
Leväsen naapurikyliä sen eteläpuolella ovat Kirkkosaaren puolella olevat Olkkolan ja Hovinmäen kylät. Leväsestä länteen Savilahdentietä kuljettaessa tie haarautuu etelään Haikolantieksi, jota pitkin kuljettaessa vastaan tulevat Haikolan ja Ukkolan kylät. Leväsen kylästä Savilahdentieltä taas pohjoiseen haarautuu Suolahdentie, joka kulkee kohti Taipalsaaren Peltoin kylää, jonka pohjoispuolella on Sillanmäen kylä ja Taipalsaaren ampuma-alue. Vesistösuhteista Leväsen etelä- ja lounaispuolella on Pien-Saimaan Laitsaarenselkä, ja itäpuolella Maaveden Suolahti sekä Piispalanselkä.
Leväsen itäosassa sijaitsee entinen Leväsen kansakoulu, joka toimi alakouluna vuoteen 2009 saakka. Koulutoiminnan päätyttyä rakennuksessa on toiminut muun muassa hotelli. Koulun pihalla toimii kyläläisten käytössä oleva jääkiekkokaukalo. Leväsensalmen länsipuolella Tikkaniemessä on myös yleinen uimaranta. Kylässä toimivia yhdistyksiä ovat ainakin Leväsen seudun kyläyhdistys ry ja Leväsen Metsästysyhdistys ry. Kyläyhdistys järjestää muun muassa onki- ja pilkkikilpailuja. Leväsen ja Peltoin kylät tekevät tiivistä yhteistyötä ja Leväsen seudun kyläyhdistys on esimerkiksi rakennuttanut Peltoin lintutornin vuonna 2020.
Leväsestä on noin 10 kilometrin matka Savilahdentietä kaakkoon Taipalsaaren kirkonkylälle, jossa sijaitsevat lähimmät palvelut kuten Taipalsaaren hyvinvointiasema, ruokakauppa ja esikoulu ja alakoulu. Kirkonkylältä vielä 4 km etelään sijaitsee Saimaanharju, jossa on kaksi ruokakauppaa, kirjasto, päiväkoti ja yläkoulu. Leväsestä on 25 kilometrin matka Lappeenrannan kaupunkiin, jossa sijaitsee monia työpaikkoja, palveluita, Etelä-Karjalan keskussairaala, Lappeenrannan rautatieasema ja toisen asteen oppilaitokset sekä kaksi korkeakoulua. Leväsestä noin 17 kilometriä länteen on myös Savitaipaleen keskusta, jossa on myös monia palveluita, kuten useita myymälöitä ja Savitaipaleen lukio.
Aiheesta muualla

Leväsen seudun kyläyhdistys ry:n kotisivut
Taipalsaaren kylät: Leväsen seutu
Valokuvia ja mainintoja Leväsestä tiedonhakupalvelu Finnassa
Leväsen seudun kyläyhdistys ry yhteisöpalvelu Facebookissa
Lorraine Downes

| Lorraine Downes |
| --- | --- |

Henkilötiedot
Muut nimet:  Lorraine Elizabeth Downes
Syntynyt: 12. kesäkuuta 1964 Auckland, Uusi-Seelanti
Kansalaisuus:   Uusi-Seelanti
Ammatti:  tanssija
Titteli:  Miss Universum 1983
Puoliso:  Murray Mexted (n. 1986; ero 2001), Martin Crowe (n. 2009; k. 2016)
Lapset:  2
Muut tiedot
Edeltäjä:  Karen Dianne Baldwin
Seuraaja:  Yvonne Ryding
Lorraine Elizabeth Downes (s. 12. kesäkuuta 1964 Auckland, Uusi-Seelanti) on uusiseelantilainen tanssija. Hänet kruunattiin Miss Universumiksi 1983. Vuonna 2006 Downes voitti Dancing with the Stars-ohjelman uusiseelantilaisen version Aaron Gilmoren parina. Hän sai voitostaan 112 000 dollaria ja lahjoitti ne lasten syöpäsäätiölle.
Livingston (Skotlanti)

| Livingston |
| --- | --- |

 Livingston
 Koordinaatit: 55°53′0.24″N, 3°30′56.52″W 
Valtio:  Yhdistynyt kuningaskunta
Itsehallintoalue:  Skotlanti
Hallintoalue:  Länsi-Lothian
perustettu:  1962
Väkiluku (2004):  53 670
Infobox OKVirheellinen NIMI-arvo: 
Livingston (gaeliksi Baile Dhùn Lèibhe) on kaupunki Skotlannissa, Yhdistyneessä kuningaskunnassa. Kaupunki sijaitsee Edinburghin ja Glasgown välisen moottoritien varrella ja siihen on junayhteydet, joskaan ei kaupungin keskukseen. Livingston on West Lothianin hallintoalueen laajin kaupunki. Kaupungin asukasluku on 53 670.
Kaupunki perustettiin vuonna 1962. Se oli aluksi riippuvainen kivihiili- ja öljyliuskekaivoksista, mutta myöhemmin sinne on kehittynyt tietokonelaite- ja ohjemistoteollisuutta.
Kuva Livingston North -rautatieasemalta. Kunnan alueella sijaitsee kolme juna-asemaa.
Aiheesta muualla

Kuvia tai muita tiedostoja aiheesta Livingston Wikimedia Commonsissa
Livingstonin piirikunta (Louisiana)

Livingstonin piirikunta (engl. Livingston Parish, ransk. Paroisse de Livingston) on Yhdysvaltojen Louisianan osavaltiossa sijaitseva piirikunta. Sen väkiluku oli 140 789 vuonna 2019. Piirikunnan hallintokeskus on Livingstonin kaupunki. Piirikunta on perustettu 10. helmikuuta 1832.[lähde? ]
Aiheesta muualla

Kuvia tai muita tiedostoja aiheesta Livingstonin piirikunta (Louisiana) Wikimedia Commonsissa
Livingstone (yhtye)

Livingstone oli suomalainen kristillinen yhtye. Se aloitti seurakuntanuorten harrastusyhtyeenä. Yhtyeessä oli mukana Pekka Ruuskan lisäksi Jyrki "Speedy" Saarinen, joka oli aiemmin soittanut Broadcast-yhtyeessä. Livingstone onnistui saamaan radiosoittoa myös ei-uskonnollisissa ohjelmissa ja menestyi Levyraadissa. Ruuskan mukaan tiukimmat kristilliset ryhmät kuitenkin vieroksuvat yhtyettä. 1980-luvun puolivälissä Ruuska lähti soolouralle.
Diskografia > Albumit

Aamu saapuu kaupunkiin (1982)
Tässä taivas, tässä maa (1983)
Kolmas toivomus (1986)
Karuselli (1990)
Linda Eder

| Linda Eder |
| --- | --- |
 Linda Eder
Henkilötiedot
Syntynyt: 3. helmikuuta 1961 (ikä 63) Tucson, Arizona
Kansalaisuus:  Yhdysvallat
Ammatti:  näyttelijä
Aiheesta muualla
Viralliset kotisivut
IMDb
Linda Eder (s. 3. helmikuuta 1961 Tucson, Arizona) on yhdysvaltalainen laulaja ja näyttelijä. Hän oli vuosina 1998–2005 naimisissa muusikko Frank Wildhornin kanssa.
Albumit

1989 Linda Eder
1994 And So Much More
1997 It's Time
1999 It's No Secret Anymore
2002 Gold
2003 Storybook
2003 Broadway, My Way
2005 By Myself: The Songs of Judy Garland
2006 Barbra Streisand and Linda Eder
Aiheesta muualla

Kuvaus Allmusic.comissa (englanniksi)
Lomaliitto

| Lomaliitto-konserni |
| --- | --- |
Perustettu:  1941 (Lomaliitto ry)
Lakkautettu:  2009 (konkurssi)
Toiminta-alue:  Suomi
Toimiala:  matkailu
Tuotteet:  hotellit, lomakylät
Henkilöstö:  211 (2009)
Tytäryhtiöt:  Fontana Lepolampi Kiinteistö Oy Keurusharju Lomaliiton Leirintä Oy Savonlinnan Kylpylaitos Oy Ylläs Saaga Oy
Infobox OKVirheellinen NIMI-arvo: 
Lomaliitto oli vuosina 1941–2009 toiminut ammattiyhdistysliikkeen järjestöjen omistama, tuettua lomatoimintaa järjestävä organisaatio. Monien hotellien, kylpylöiden ja lomakylien omistajana se oli merkittävä toimija Suomen matkailualalla. Liiton taustalla olivat isot ammattiliitot kuten SAK, Akava ja suurimpana toimihenkilöjärjestö STTK. Lisäksi mukana oli kuntia sekä sosiaali- ja terveysalan järjestöjä. Lomaliiton omistamat kylpylähotellit tunnettiin tuotemerkistä Fontana. Lomaliiton hotelleja olivat viime vaiheessa Lepolampi ja Korpilampi Espoossa, kylpylähotelli Ylläs-Saaga Ylläksellä, Savonlinnan Fontana Pietari Kylliäinen, Kalajoen hotelli Rantakalla ja kylpylähotelli Keurusselkä Keuruulla. Lomaliitto omisti myös monia leirintäalueita eri puolilla Suomea. Liitto ja sen omistama yritysryhmä ajautuivat konkurssiin vuonna 2009 matalasuhdanteen sekä vuonna 1982 ostetun hotelli Korpilammen jatkuvien tappioiden vuoksi.
Historiaa

1930-luvun lopulla alettiin Suomessa edistää ”kansanmatkailua” ja katsottiin vähävaraisemmillakin perheillä olevan oikeus lomanviettoon. Vuonna 1941 tuli voimaan uusi vuosilomalaki, joka toi työntekijöille lisää vapaa-aikaa. Samana vuonna perustettiin Lomankäytön Keskusliitto, jonka nimi lyheni vuonna 1944 muotoon Lomaliitto. Jatkosodan aikana liitto vuokrasi yhdessä Suomen Aseveljien Liiton kanssa Punkaharjun Valtionhotellin tiloja sosiaalisilla perusteilla toimivaksi Punkaharjun lomakyläksi.
Sotien jälkeen Lomaliitto alkoi järjestää jäsenilleen sosiaalisin perustein hotelli- ja kylpylälomia, joiden kustannuksista huolehti osittain Raha-automaattiyhdistys. Toiminta kasvoi jatkuvasti niin, että esimerkiksi vuonna 1979 Lomaliitto sai julkista tukea 3,3 miljoonaa markkaa valtion budjetista ja kaksi miljoonaa RAY:ltä, yhteensä enemmän kuin mikään muu järjestö Suomessa. Rahalla sai noin 4 000 perhettä täysin ilmaisen loman ja 15 000 perhettä huomattavan hinnanalennuksen lomastaan. Muita suuria tuen saajia olivat Lomayhtymä, Äitien lomahuolto ja Ammattiliittojen lomajärjestö.
Vuonna 1960 Lomaliitto aloitti lomanviettopaikkojen tarjoamisen maatiloilla ensimmäisenä Suomessa. Vuonna 1964 sillä oli tarjolla 1 200 vuodepaikkaa 200 maatalossa.  Vuonna 1967 Lomaliitto, maatalousväen lomajärjestö Lomayhtymä ja Suomen Matkailuliitto yhdistivät maatilamatkailutoimintansa Lomarengas ry:ksi. Vuonna 1974 Lomarenkaan varausjärjestelmässä oli 24 täysihoitoa tarjoavaa maatilaa ja 1 600 lomamökkiä, jotka tarjosivat yhteensä 7 850 vuodepaikkaa.
1970- ja 1980-luvulla Lomaliitto alkoi hankkia omistukseensa Suomen ykköspaikkoja, kuten Punkaharjun Valtionhotelli ja Savonlinnan Casino,  Vuonna 1982 se osti Helsingin Osuuskaupan, SOK:n, Enso-Gutzeitin ja Skopin omistaman, pitkään tappiolla pyörineen Hotelli Korpilammen Espoon Lahnuksessa. Siitä tuli Lomaliiton suurin yksikkö ja myös sen alamäen alku. Lomaliittokaan ei saanut Korpilampea kunnolla kannattavaksi.
1980-luvun lopulla Lomaliitto pyöritti muun muassa Puutyöväen liiton omistamaa Mäntyharjun Mäntymotellia ja suunnitteli sen laajentamista kylpyläksi ja läheiselle Nikkarinvuorelle kaavaillun hiihtokeskuksen hotelliksi. Suomen 1990-luvun alun lama ja hotelli Korpilammen vaatimat investoinnit keskeyttivät hankkeen.
Lomaliitto oli mukana investoimassa Levin ja Ylläksen hotelli- ja lomakylätoimintaan. Pääkohteina olivat hotelli Levitunturi ja Ylläs-Saaga.
Muita tuettujen lomien järjestäjiä

Lomaliittoa vastaavia entisiä tai nykyisiä organisaatioita muissa Pohjoismaissa ovat Ruotsin Reso, Tanskan Dansk Folke-Ferie, Norjan Norsk Folke-Ferie ja Islannin Landsyn. Ne kaikki kuuluivat ainakin 1970-luvun keskivaiheilla yhteiseen Nordisk Folke Reso -järjestöön, joka puolestaan oli jäsenenä Helsingissä vuonna 1950 perustetussa ja vuonna 1992 toimintansa lopettaneessa työväenmatkailujärjestössä International Federation of Popular Travel Organizations (IFPTO).
Lomaliiton poistuttua markkinoilta tuettuja lomia järjestäviä järjestöjä ovat Akava-järjestöjen Lomayhdistys  A-lomat ry, Hyvinvointilomat ry, Maaseudun Terveys- ja Lomahuolto ry, Nasy – Naiset Yhdessä ry, Palkansaajien hyvinvointi ja terveys PHT ry, Solaris-lomat ry ja Svenska Semesterförbundet i Finland r.f. Toimintaa koordinoi Lomajärjestöjen yhteistyöryhmä LYR.
Punkaharjun Valtionhotelli 1940-luvulla.
Hotelli Lepolampi 1950-luvulla.
Hotelli Korpilammesta Espoossa tuli Lomaliiton murheenkryyni.
Luca Paolini

| Luca Paolini |
| --- | --- |

Henkilötiedot
Syntynyt: 17. tammikuuta 1977 (ikä 47)
Kansalaisuus:   Italia
Pyöräilijä
Pituus:  174 cm
Paino:  66 kg
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Ammattilaisjoukkue(et)
2002 2003–2005 2006–2007 2008–2010  2011–2015:  Mapei Quick·Step Liquigas Acqua & Sapone-Caffè Mokambo Katjuša
Suurimmat voitot
 Gent–Wevelgem 2015 Espanjan ympäriajo, etappi Italian ympäriajo, etappi 
 Tiedot päivitetty: 6. tammikuuta 2024 
| Mitalit> Maa:   Italia.Miesten pyöräily.maantiepyöräilyn MM-kilpailut  | Mitalit> Maa:   Italia.Miesten pyöräily.maantiepyöräilyn MM-kilpailut  | Mitalit> Maa:   Italia.Miesten pyöräily.maantiepyöräilyn MM-kilpailut  | Maa:   Italia> Miesten pyöräily. |
| --- | --- | --- | --- |
|  Pronssia | Verona 2004 | maantieajo |  |
Luca Paolini (s. 17. tammikuuta 1977 Milano) on italialainen maantiepyöräilijä.
Paolini kilpaili ammattilaisena vuodesta 2002 lähtien. Hän saavutti maantieajon MM-pronssia Veronassa 2004 Óscar Freiren ja Erik Zabelin takana. Vuonna 2006 hän voitti Espanjan ympäriajon 12. etapin. Vuonna 2013 hän voitti Italian ympäriajon 3. etapin ja sai samalla kokonaiskilpailun johtajan maglia rosa -paidan haltuunsa. Hän voitti Gent–Wevelgem-klassikon 2015 karattuaan kärkiryhmästä noin viisi kilometriä ennen maalia. Lisäksi hän sijoittui kolmanneksi pyöräilyn monumenteissa Milano–San Remossa vuosina 2003 ja 2006 sekä Flanderin ympäriajossa 2007.
Paolini jäi kiinni kokaiinin käytöstä Ranskan ympäriajon 2015 aikana otetussa dopingtestissä. Hän myönsi joulukuussa 2015 sekä kokaiinin käytön, että riippuvuutensa unilääkkeistä. Kansainvälinen pyöräilyliitto UCI antoi Paolinille dopingin takia puolentoista vuoden kilpailukiellon. Lisäksi hänen tallinsa Katjusha irtisanoi hänen sopimuksensa. Hän lopetti ammattilaisuransa kilpailukiellon myötä.
Linda Davis

Linda Davis (s. 26. marraskuuta 1962) on yhdysvaltalainen country-muusikko.
Davis syntyi Teksasissa ja voitti vuonna 1993 Grammyn duetollaan "Does He Love You?" Reba McEntiren kanssa. Hän lauloi paikallisessa radiossa jo 6-vuotiaana ja muutti vuonna 1982 Nashvilleen.
Davis julkaisi vuonna 1988 singlen "All the Good Ones Are Taken", mutta esikoisalbumia saatiin odottaa vuoteen 1991.